Plan 21 d.o.o.

Prolaz Marije Krucifikse Kozulić 4/1

51000 Rijeka

Tel.: 051/372 372

**III. IZMJENE I DOPUNE PROSTORNOG PLANA UREĐENJA OPĆINE**

**PUNAT**

**IZVJEŠĆE O JAVNOJ I PONOVLJENOJ JAVNOJ RASPRAVI**

\_nositelj izrade : REPUBLIKA HRVATSKA

PRIMORSKO - GORANSKA ŽUPANIJA

**OPĆINA PUNAT**

\_načelnik Općine: Marinko Žic

\_izrađivač plana : **Plan 21 d.o.o.**

\_odgovorni voditelj Plana: Bojan Bilić, dipl .ing. arh.,

ovlašteni arhitekt-urbanist

\_ koordinator izrade plana: Anton Orlić, dipl. ing. prometa

\_stručni tim u izradi plana: Bojan Bilić, dipl. ing. arh.

Ana Đurđek Kuga, dipl. ing. arh.

Anja Maglica, mag. ing. aedif.

\_oznaka elaborata 11/16

\_datum i mjesto izrade Rijeka, travanj 2018.

\_direktor Bojan Bilić, dipl. ing. arh.

**SADRŽAJ**

* + 1. **Uvod**
    2. **Popis sudionika koji su dali očitovanja, prijedloge, mišljenja i primjedbe s**

**obrazloženim odgovorima (tablica)**

**3. Prilozi**

3.1. Zaključak o utvrđivanju Prijedloga III. izmjena i dopuna PPUO Punat

3.2. Objava javne rasprave o Prijedlogu III. izmjena i dopuna PPUO Punat – oglasna ploča Općine

3.3. Objava javne rasprave o Prijedlogu III. izmjena i dopuna PPUO Punat – „Novi list“

3.4. Objava javne rasprave o Prijedlogu III. izmjena i dopuna PPUO Punat – web stranice Ministarstva graditeljstva i prostornoga uređenja

3.5. Objava javne rasprave o Prijedlogu III. izmjena i dopuna PPUO Punat – web stranice Općine Punat

3.6. Objava ponovljene javne rasprave o Prijedlogu III. izmjena i dopuna PPUO Punat – oglasna ploča Općine

3.7. Objava ponovljene javne rasprave o Prijedlogu III. izmjena i dopuna PPUO Punat – „Novi list“

3.8. Objava ponovljene javne rasprave o Prijedlogu III. izmjena i dopuna PPUO Punat – web stranice Ministarstva graditeljstva i prostornoga uređenja

3.9. Objava ponovljene javne rasprave o Prijedlogu III. izmjena i dopuna PPUO Punat – web stranice Općine Punat

3.10. Posebne obavijesti o objavi javne rasprave

3.11. Posebne obavijesti o objavi ponovljene javne rasprave

3.12.Zapisnici s javnih izlaganja

**4. Originalni primjerci primjedbi**

**1. Uvod**

Prijedlog III. izmjena i dopuna Prostornog plana uređenja Općine Punat izrađuje se temeljem Odluke o izradi III. ID Prostornog plana uređenja Općine Punat (Službene novine PGŽ br.37/15). Nositelj izrade Izmjena i dopuna Plana je Općina Punat. Izrađivač Plana je tvrtka Plan 21 d.o.o., Rijeka, Prolaz Marije Krucifikse Kozulić 4/1.

Načelnik Općine Punat donio je 13. prosinca 2017. godine Zaključak o utvrđivanju Prijedloga III. izmjena i dopuna Prostornog plana uređenja Općine Punat i uputio ga na javnu raspravu u trajanju od osam (8) dana (Prilog 3.1.).

Obavijest o javnoj raspravi o prijedlogu III. izmjena i dopuna Prostornog plana uređenja Općine Punat objavljena na oglasnoj ploči Općine Punat (Prilog 3.2.), kao i u dnevnom glasilu Novi list, od 17. prosinca 2017. (Prilog 3.3.). Javna rasprava objavljena je u skladu sa čl. 96. Zakona o prostornom uređenju na web stranicama Ministarstva graditeljstva i prostornoga uređenja od 14. prosinca 2017. (Prilog 3.4.) i web stranicama Općine Punat od 15. prosinca 2017.(Prilog 3.5.).

Javna rasprava trajala je od 19. veljače 2018. godine do 26. veljače 2018. godine. Prijedlog Plana te knjiga primjedbi bili su u tijeku trajanja javne rasprave izloženi na javni uvid u zgradi Općine Punat (Narodni dom - Mala sala), Novi put 2, Punat, svakim radnim danom od 9,00 do 14,00 sati.

Javni uvid u Prijedlog III. izmjena i dopuna PPUO Punat održan je u trajanju od 8 dana. Temeljem Odluke o izradi III. izmjena i dopuna PPUO Punat javni uvid određen u duljini trajanja od 15 dana, pa je održana ponovljena javna rasprava. Obavijest o ponovljenoj javnoj raspravi o prijedlogu III. izmjena i dopuna Prostornog plana uređenja Općine Punat objavljena na oglasnoj ploči Općine Punat (Prilog 3.6.), kao i u dnevnom glasilu Novi list, od 11. ožujka 2018. (Prilog 3.7.). Ponovljena javna rasprava objavljena je u skladu sa čl. 96. Zakona o prostornom uređenju na web stranicama Ministarstva graditeljstva i prostornoga uređenja od 12. ožujka 2018. (Prilog 3.8.) i web stranicama Općine Punat od 11. ožujka 2018. (Prilog 3.10.).

Ponovljena javna rasprava trajala je od 20. ožujka 2018. godine do 03. travnja 2018. godine. Prijedlog Plana te knjiga primjedbi bili su u tijeku trajanja ponovljene javne rasprave izloženi na javni uvid u zgradi Općine Punat (Narodni dom - Mala sala), Novi put 2, Punat, svakim radnim danom od 10,00 do 13,00 sati.

Javnopravnim tijelima određenim posebnim propisima koja su dala ili trebala dati zahtjeve (podaci, planske smjernice i propisani dokumenti) za izradu prostornog plana iz područja svog djelokruga, te tijelima jedinica lokalne i područne (regionalne) samouprave, na čiji djelokrug mogu utjecati predložena rješenja prostornog plana, dostavljene su, u skladu s člankom 97. Zakona o prostornom uređenju, posebne obavijesti o javnoj i ponovljenoj javnoj raspravi (Prilog 3.10. i 3.11.).

U sklopu javne rasprave za navedena tijela i osobe i građane održano je javno izlaganje, u četvrtak, 22. veljače 2018. godine, u zgradi Općine Punat (Narodni dom - Vela sala) Novi put 2, Punat s početkom u 18,00 sati. (Zapisnik sa javnog izlaganja – Prilog 3.12.).

U sklopu ponovljene javne rasprave za navedena tijela i osobe i građane održano je javno izlaganje, u četvrtak, 29. ožujka 2018. godine, u zgradi Općine Punat (Narodni dom - Vela sala) Novi put 2, Punat s početkom u 17,00 sati. (Zapisnik sa javnog izlaganja – Prilog 3.12.).

Primjedbe, prijedlozi i pisana očitovanja na Prijedlog Plana mogli su se upisivati u Knjigu primjedbi i prijedloga ili dostaviti poštom na adresu: Općina Punat, Novi put 2, 51 521 Punat.

Sva očitovanja, primjedbe i prijedlozi, koje su dali sudionici u javnoj i ponovljenoj javnoj raspravi u roku i na način određen Zakonom, obrađeni su i zajedno s očitovanjima i obrazloženjima stručnog izrađivača i nositelja izrade za primjedbe i prijedloge koji nisu prihvaćeni ili su djelomično prihvaćeni, sastavni su dio ovog Izvješća.

Ukupno je evidentirano 42 sudionika u raspravi koji su dali očitovanja / prijedloge / primjedbe / mišljenja s tim da neki sadrže više pojedinačnih primjedbi, prijedloga ili očitovanja na Prijedlog Plana.

|  |  |  |
| --- | --- | --- |
|  | broj primjedbi | udio u ukupnom broju |
| Prihvaćeno primjedbi | 5 | 12% |
| Nije prihvaćeno primjedbi | 19 | 45% |
| Djelomično prihvaćenih primjedbi | 10 | 24% |
| Primjedbi koje nisu predmet Plana ili su neosnovane | 3 | 7% |
| Očitovanje bez primjedbi | 5 | 12% |
| UKUPNO: | 42 | 100% |

Primjedbe čije se prihvaćanje predlaže, ugrađene su u Nacrt konačnog prijedloga Plana.

O svim djelomično prihvaćenim i neprihvaćenim očitovanjima, prijedlozima, mišljenjima i primjedbama podnosioci će, nakon utvrđivanja konačnog prijedloga III. izmjena i dopuna Prostornog plana uređenja Općine Punat, a prije dostave istog na usvajanje Općinskom vijeću Općine Punat, biti posebno pisano obaviješteni.

Način i postupak na koji je provedena ova javna rasprava, te način i sudjelovanje sudionika u javnoj raspravi u cijelosti su provedeni u skladu sa Zakonom.

**2. Popis sudionika koji su dali očitovanja, prijedloge, mišljenja i primjedbe s obrazloženim odgovorima**

|  |  |  |  |  |
| --- | --- | --- | --- | --- |
| **redni broj** | **datum** | **SUDIONIK** | **ZAHTJEV** | **PRIJEDLOG ODGOVORA** |
| 1. | 11.01.2018. | **MUP**  **Sektor upravnih i inspekcijskih poslova** | Smatraju da je u posebnom odjeljku pod nazivom „mjere zaštita od požara“ potrebno navesti određene mjere zaštite navedene u dopisu. | **Primjedba se prihvaća.**  U odredbama prijedloga plana za javnu raspravu pod točkom 8.6.1. već su navedene mjere zaštite od požara. |
| 2. | 15.01.2018. | **REPUBLIKA HRVATSKA**  **MINISTARSTVO OBRANE ZAGREB**  **Služba za vojno graditeljstvo i energetsku učinkovitost** | Na području obuhvata Plana nema zona posebne namjene niti drugih zahtjeva vezano za zaštitu interesa obrane. | **Zahvaljemo na učešću u javnoj raspravi.** |
| 3. | 29.01.2018. | **Pečarić Consult d.o.o. Kastav** | Traže da se dio k.č. 778/19 k.o. Stara Baška, koji je investitor otkupio od Općine Punat, uvrsti u građevinsko područje u svrhu dogradnje postojećeg objekta. Mole da se u tekstualnom dijelu UPU-a 9 predvidi iznimno mogućnost gradnje na udaljenosti manjoj od propisane udaljenosti od međe ukoliko je investitor vlasnik susjedne čestice. | **Primjedba se djelomično prihvaća.**  Dio k.č. 778/19 k.o. Stara Baška prijedlogom plana uvršten je građevinsko područje.  Molimo da se primjedba vezana uz tekstualni dio UPU-a 9 ponovi u okviru procedure izmjena i dopuna UPU-a 9. |
| 4. | 19.02.2018. | **G. B.**  10090 Zagreb | Predlaže povećanje parkirališne površine za barem 500m2 na k.č. 5196/2 kod zone predviđene za centralne sadržaje. | **Primjedba nije predmet plana.**  Parkirališna površina definirana je UPU-om 6. Predmetna čestica se samo manjim dijelom nalazi unutar obuhvata Plana. Molimo podnositelja da primjedbu ponovi u okviru procedure izmjena i dopuna UPU-a 6. |
| 5. | 20.02.2018. | **Hoteli Punat d.d. Punat**  Obala 94  51521 Punat | **1)** Predlaže se propisivanje posebnih uvjeta gradnje za k.č. 7700/2 k.o. Punat; visina 11m, četiri nadzemne etaže (umjesto 10m i tri nadzemne etaže)  **2)** Predlaže se prenamjena k.č. 9040/1, /5, 8559, 8558, 9094, 9090, 9081 i 9080 iz stambene u mješovitu namjenu  **3)** Obzirom da se k.č. 319/3 k.o. Punat nalazi unutar obuhvata postojećeg kampa Pila traži se proširenje obuhvata na istu te izmještanje planirane prometnice prema moru. | **Primjedba se ne prihvaća.**  **1) Primjedba se ne prihvaća.**  Predložene korekcije ne ocjenjuju se uklopivim u postojeći kontekst izgradnje pa je stav stručnog izrađivača da se ostane pri ranijim rješenjima.  **2) Primjedba nije predmet Plana.**  Provedbeni plan za predmetne katarske čestice je UPU 3 – građevinsko područje naselja N1- Centralno naselje Punat na razini kojeg je diferencirana stambena i mješovita namjena. Molimo podnositelja da primjedbu ponovi u okviru procedure izmjena i dopuna UPU-a 3.  **3) Primjedba se ne prihvaća.**  Trenutna površina kampa ocjenjuje se primjerenom njegovim razvojnim potrebama te je svaku korekciju površine potrebno detaljno proanalizirati u odgovarajućem mjerilu, moguće i kroz plan užeg područja. moguće širenje kampa na predmetnu parcelu traži izmjenu trase prometnice koju je nužno proanalizirati u prikladnom mjerilu plana užeg područja. |
| 6. | 23.02.2018. | **OPG Mrakovčić Dragan**  51521 Punat | Predlažu se izmjene članka 77j. u svrhu određivanja drugačijih odredbi za gradnju gospodarskog objekta za potrebe OPG-a | **Primjedba se djelomično prihvaća**  Uvažen je dio primjedbe koji se odnosi na potpunije utvrđivanje uvjeta smještaja građevine na građevinskom zemljištu.  Prijedlog podnositelja dijelom je u suprotnosti sa PP PGŽ što je potvrđeno primjedbom nadležnog tijela u postupku provođenja javne rasprave. Javna ustanova Zavod za prostorno uređenje Primorsko -goranske županije svojom je primjedbom (KLASA: 350-02/17-10/9, UR BROJ: 69-03/5-18-2) zahtjevala strogu i jednoznačnu primjenu uvjeta uređenja i gradnje građevina na poljoprivrednom zemljištu unutar prostora ograničenja što je i ugrađeno u planske odredbe. |
| 7. | 26.02.2018. | **K. K.**  51521 Punat | Predlaže da se k.č.1252 k.o. Punat u cjelosti uvrsti u građevinsko područje naselja. | **Primjedba se ne prihvaća**  Ovim izmjenama Plana širenje građevinskog područja naselja Punat omogućeno je samo na lokaciji Kandija na predjelu Buke. Obzirom da je ovim planom konstatiran granični stupanj izgrađenosti prostora nova širenja građevinskog područja bit će moguća tek u sklopu novih izmjena i dopuna glavnog općinskog strateškog Plana. |
| 8. | 26.02.2018. | **S. K.**  51521 Punat | Moli da se izvrše dopune u članku 42f. na način da se u povijesnoj jezgri Punta poveća broj stanova u jednici niza sa 1 na 1-3. | **Primjedba se ne prihvaća**  Sukladno pozitivnim pravilima struke zadržava se odredba u članku 42f. koja glasi: „svaka jedinica niza ima jedan stan“. Iznimno je moguće u jednici niza zadržati postojeći broj stambenih jedinica.  Zajedničko opredjeljenje stručnog izrađivača i nositelja izrade plana je da bi se povećanjem broja stambenih jedinica otvorio prostor neželjenoj apartmanizaciji na području povijesne jezgre. |
| 9. | 26.02.2018. | **M. K.**  51521 Punat | Moli da se u planirano proširenje građevinskog područja naselja Punat uključi i k.č. 5088/1 k.o. Punat. Na parceli se nalazi legalizirana jednostavna građevina bruto površine 60m2. | **Primjedba se ne prihvaća**  Ovim izmjenama Plana širenje građevinskog područja naselja Punat omogućeno je samo na lokaciji Kandija na predjelu Buke. Područje planirano za novu gradnju fizionomski i tipološki određeno kontekstom i topografijom, te je pri utvrđivanju konačnog prijedloga širenja građevinskog područja akceptiran postojeći uređaj za pročišćavanje otpadnih voda i logičan prostor određene tampon zone između pročistača i novih sadržaja. |
| 10. | 26.02.2018. | **I. Š.**  51521 Punat | **1)** članak 5. – predlaže se korekcija definicije visine  **2)** članak 5. – predlaže se korekcija definicije luke  **3)** članak 23c. – predlaže se mogućnost gradnje bazena i izvan gradivog dijela  **4)** članak 36. – poželjno propisati odredbe za komunalne građevine  **5)** Redoslijed članaka 34b – 38  **6)** članak 48. – sugestija da ako se minimalni koeficijenti i visina propisuju budu obvezujući ili da ih se ne propisuje  -definirati minimalnu parcelu i tlocrtnu površinu građevine  **7)** članak 73a. – predlaže se propisivanje određenih parametara za UPU 11 (kig, kis, visina, min. površina pacele i dr.)  **8)** članak 77j. – potrebno omogućiti gradnju građevine poljoprivredne namjene na isključivo 5000m2 bez daljnjih iznimaka  **9)** članak 107.- predlaže se premještanje reciklažnog dvorišta u poslovnu zonu K2  **10)** Oznake DV i SO – dom za starije premjestiti na odgovarajuću lokaciju | **PRIMJEDBA SE DJELOMIČNO PRIHVAĆA**  **1)** **Primjedba se prihvaća.**  **2)** **Primjedba se prihvaća.**  **3)** **Primjedba se prihvaća.**  **4)** **Primjedba nije predmet Plana.**  Predlažemo da se zahtjev ponovi u sklopu izrade izmjena i dopuna plana užeg područja.  **5)** Numeracija članaka preuzeta je iz dokumenta koji se mijenja, a konačna će forma biti utvrđena u suradnji sa stručnim službama Općine pri izradi Odluke o donošenju III. izmjena i dopuna PPUO Punat.  **6)** **Primjedba se djelomično prihvaća.**  Mjere provedbe za predmetno područje ovim se Planom, iako konceptualno i tipološki vrlo jasne i određene, daju samo opisno dok će iste biti potpuno definirane tek pri izradi plana užeg područja (UPU 3).  **7) Primjedba se ne prihvaća.**  Mjere provedbe za predmetno područje ovim se Planom, iako konceptualno i tipološki vrlo jasne i određene, daju samo opisno dok će iste biti potpuno definirane tek pri izradi plana užeg područja (UPU 11).  **8) Primjedba se ne prihvaća.**  U proceduri javne rasprave zaprimljena je i usvojena primjedba Odbora za prostorno planiranje, komunalni sustav i zaštitu okoliša da se donja granična vrijednost za gradnju građevine poljoprivredne namjene bude 10 000 m2.  **9) Primjedba se ne prihvaća.**  Premještanje reciklažnog dvorišta u poslovnu zonu K2 trenutno nije moguće zbog nedostatne infrastrukturne opremljenosti predmetnog područja.  **10)** **Primjedba se prihvaća.** |
| 11. | 26.02.2018. | **MARINA PUNAT GRUPA d.o.o.**  Puntica 7  51521 Punat | **1)** Predlažuponovni JR ili uvažavanje primjedbi u nastavku. Podnositelj smatra da gospodarstvo općine mora biti uključeno u ovako važan proces.  **2)** Izmjena granice kopnene površine LN Marina prema grafičkom prikazu (prilog). Mole da se gatovi ucrtaju prema stvarnom stanju ili da se uopće ne ucrtavaju  **3)** karta 1a-namjena: Izmjena namjene zone Kanajt iz T1 u T1/T2 jer Zakon dozvoljava slobodnije formiranje turističkih zona.  **4)** Pogrešna šrafura zona R6a – neizgrađeni/izgrađeni. Južni dio zone je neizgrađen.  **5)** Zonu R6a izmijeniti u T3 ili proširiti područje naselja.  **6)** Čl. 46 izbaciti kapacitet Marine. U PP PGŽ stoji da je kapacitet marine i površina definirana ugovorom o koncesiji.  **7)**Grafika 2a korigirati vodove prema Košljunu  **8)** Grafika 2b – magistralni cjevovod krivo ucrtan, nije ucrtan opskrbni cjevovod prema Košljunu  **9)** Grafika 3b nije usklađena sa kartom 1a.  **10)** Izbaciti max. kapacitet luke nautičkog turizma i brodogradilišta. Obje luke su državnog značaja i kapacitet je određen ugovorom o koncesiji.  **11)** U obrazloženju plananaznačiti da su marina i brodogradilište od važnosti za državu  **12)** U odredbama za provođenje izbaciti podatak o kapacitetu luke i naznačiti da je isti određen ugovorom o koncesiji.  **13)** Čl. 59 st 5. – dodati odredbu da je moguće zatvaranje postojeće terase objekta površine 300m2 i izgradnja zatvorenog bazena i sl.  **14)** Odredbe za provođenje – izmjeniti oznaku T1 Kanajt u T1/T2  **15)** Čl. 77. ostaviti odredbe šetnice Dunat – Negrit. U dogovoru s gradom Krkom ucrtati šetnicu oko cijele uvale do Krka.  **16)** Ucrtati započeti iskop na ulazu u Puntarsku dragu  **17)** Proširiti stambeno područje do državne ceste  **18)** Grafika 1b – zaobilaznicu Marine i Brodogradilišta označiti kao prometnicu županijskog značaja, a postojeću prometnicu uz Marinu kao lokalnu cestu L  **19)** Tko je sudjelovao u izradi stručnih podloga koja su prethodila izradi izmjena PPUOP i da li su kontaktirani gospodarski subjekti.  **20)** Objašnjenje vezano za realizaciju projekta komunalnih vezova  **21)** U čl, 58. i 73. izbaciti „postojećeg“ brodogradilišta  **22)** Str. 94. i 95. uskladiti broj vezova – 750, 760 vezova  **23)** U brodogradilištu Punat poduzimaju se aktivnosti da se morska površina poveća sa 1,78 ha na 3,28 ha.  **24)** Predlažu da se za područje odPlaže Punta Debij do Rta Negrit predvidi morska laguna s bazenima s prirodnom cirkulacijom morske vode | **PRIMJEDBA SE DJELOMIČNO PRIHVAĆA**  **1) Primjedba se prihvaća.**  Procedura izrade Plana utvrđena je Zakonom te je provedena na propisan način. U sklopu javnog izlaganja svi su zainteresirani sudionici imali mogućnost uključiti se primjedbama, sugestijama i komentarima te je sukladno istim PPUO Punat dorađen u formu konačnog prijedloga.  **2) Primjedba se ne prihvaća.**  Rješenja Plana izrađena su sukladno Pravilniku o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (NN 106/98, 39/04, 45/04, 163/04 i 9/11) i odgovarajućim podlogama i mjerilu.  **3) Primjedba se ne prihvaća.**  Položaj turističkih zona, njihova maksimalna površina, kapacitet i vrsta određene su PP PGŽ. Predmetna zona sukladno planu više razine može biti isključivo namjene T1 te je njenoj realizaciji potrebno pristupiti sukladno Pravilniku o razvrstavanju, kategorizaciji i posebnim standardima ugostiteljskih objekata iz skupine hoteli (NN 56/16).  **4) Primjedba se prihvaća.**  Oznake izgrađenog i neizgrađenog dijela sportsko-rekreacijske zone R6a utvrđene su kao tehnička greška izvornog planskog dokumenta. Obzirom da se radi o tehničkoj grešci ista će ovim izmjenama biti korigirana.  **5) Primjedba se ne prihvaća.**  Položaj turističkih zona, njihova maksimalna površina, kapacitet i vrsta određene su PP PGŽ. Obzirom da se radi o slojevitom zahtjevu koji iziskuje strukturne i konceptualne izmjene Plana isti će moći biti razmotren tek u sklopu nekih sljedećih izmjena i dopuna Plana.  **6) Primjedba se ne prihvaća.**  Normiranje kapaciteteta marine ocjenjuje se prihvatljivim spram postojeće prakse i ciljeva daljeg razvoja.  **7) Primjedba se ne prihvaća.**  Zahvaljujemo se na sugestiji, ali prijedlog plana u dijelu na koji se podnositelj referira izrađen je sukladno zahtjevu i očitovanjima nadležnih tijela.  **8) Primjedba se ne prihvaća.**  Zahvaljujemo se na sugestiji, ali prijedlog plana u dijelu na koji se podnositelj referira izrađen je sukladno zahtjevu i očitovanjima nadležnih tijela.  **9) Primjedba se prihvaća.**  Konstatirana je tehnička greška u izvornom dokumentu i ista će ovim izmjenama biti korigirana.  **10) Primjedba se ne prihvaća.**  Normiranje kapaciteteta luke nautičkog turizma i brodogradilišta ocjenjuje se prihvatljivim spram postojeće prakse i ciljeva daljeg razvoja.  **11) Primjedba se ne prihvaća.**  Građevine od važnosti za državu i županiju definirane su u članku 18. Odredbi za provođenje. Sukladno članku 20. PP PGŽ brodogradilišna luka Punat definirana je kao građevina od važnosti za županiju.  **12) Primjedba se ne prihvaća.**  Normiranje kapaciteteta luke nautičkog turizma i brodogradilišta ocjenjuje se prihvatljivim spram postojeće prakse i ciljeva daljeg razvoja.  **13) Primjedba se ne prihvaća.**  Zahtijev nije primjeren planu ove razine, pa se predlaže njegovo rješavanje kroz plan užeg područja.  **14) Primjedba se ne prihvaća.**  Položaj turističkih zona, njihova maksimalna površina, kapacitet i vrsta određene su PP PGŽ. Predmetna zona sukladno planu više razine može biti isključivo namjene T1, te je njenoj realizaciji potrebno pristupiti sukladno Pravilniku o razvrstavanju, kategorizaciji i posebnim standardima ugostiteljskih objekata iz skupine hoteli (NN 56/16).  **15) Primjedba se djelomično prihvaća.**  Odredbe nisu izbrisane, nego su premještene u čl.77l. Drugi dio primjedbe ocijenjuje se mjerilom neprikladan sadržaju PPU-a pa će biti razmotren u sklopu detaljnijih prostornih analiza.  **16)** **Primjedba nije predmet plana.**  Tražena primjedba nije utvrđena ciljevima postavljenim odlukom o izradi izmjena i dopuna Plana pa će biti razmotrena u sklopu nekih sljedećih izmjena i dopuna PPUO Punat.  **17) Primjedba se ne prihvaća.**  Opseg širenja građevinskih područja ovim je izmjenama Plana predviđen samo u dijelu područja Kandija na predjelu Buke. Dosadašnji opseg opće urbanizacije naselja Punat ocjenjujemo vrlo solidnim u ranije zadanim prostornim okvirima.  **18)** **Primjedba se djelomično prihvaća.**  Zaobilaznica je označena kao prometnica županijskog značaja, dok se kategorizacija postojeće prometnice ocijenjuje se korektnom, osobito u smislu zaštite javnog interesa u dijelu normiranja prometne i komunalne infrastrukturne mreže.  **19)** Stručna rješenja koja su prethodila izradi plana izrađena su sukladno članku 93. Zakona o prostornom uređenju te su tijekom izrade koordinirana sa stručnim službama Općine.  **20) Primjedba nije predmet plana.**  Traženi upit ne odnosi se na sadržaj i planska rješenja PPUO Punat pa podnositelja upućujemo na stručne službe Općine.  **21) Primjedba se ne prihvaća.**  Pojam „postojeći“ u konkretnom slučaju ni na koji način ne ograničava dalje razvojne planove poslovnog subjekta.  **22) Primjedba se prihvaća.**  **23) Primjedba se ne prihvaća.**  Trenutna morska površina brodogradilišta ocijenjuje se prihvatljivom te nije prepoznata potreba njenog širenja ovim izmjenama i dopunama Plana.  **24) Primjedba se ne prihvaća.**  Traženi program nije tema ovih izmjena i dopuna te sukladno Pravilniku o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (NN 106/98, 39/04, 45/04, 163/04 i 9/11) nije prikladan planskom mjerilu i opisima kartografskih prikaza. |
| 12. | 26.02.2018. | **„VILA PONTE“, APART HOTEL DALEKA OBALA d.o.o. PUNAT**  Obala 107  51521 Punat | Mole da se analizira mogućnost ucrtavanja puta na dijelu k.č. 9040/5 koji je sad označen kao zeleni pojas, a vodi do objekta podnositelja od strane ulice IG Kovačića. Time bi se rasteretio promet obalnim putem. | **Primjedba nije predmet plana.**  Promet unutar naselja Punat definiran je UPU-om 3 – građevinsko područje naselja N1- Centralno naselje Punat. Molimo podnositelja da primjedbu ponovi u okviru procedure izmjena i dopuna UPU-a 3. |
| 13. | 26.02.2018. | **DUZS**  **Područni ured za zaštitu i spašavanje Rijeka** | Ostvareni su svi preduvjeti za donošenje Plana | **Zahvaljemo na učešću u javnoj raspravi.** |
| 14. | 26.02.2018. | **KRK REAL ESTATE d.o.o**  Kljepina 3  51521 Punat | **1)** Predlažu da se u novoproširenom dijelu naselja Punat omogući gradnja stambenih građevina.  **2)** Predlažu povećanje visine u neizgrađenom dijelu naselja Punat na području Buke na 9m  **3)** Predlažu da se u novoproširenom dijelu naselja Punat propiše minimalna parcela od 800 m2 te da se ne propisuje maksimalna parcela niti kapacitet | **Primjedba se ne prihvaća**  Opseg planiranih sadržaja tipološki i programski utvrđen je već u polazišnim analizama ovog Plana te je kao takav ugrađen u prijedlog Plana za javnu raspravu. Zajedničko opredjeljenje stručnog izrađivača i nositelja izrade je da se predloženi koncept obiteljskih hotela zadrži i ugradi u konačni prijedlog Plana. |
| 15. | 26.02.2018. | **D. N.**  51521 Punat | Korekcija članka 92a – moli da se u plan ugradi i precizno definira gradnja garaža u staroj jezgri na zasebnoj čestici. | **Primjedba se ne prihvaća**  Mjere provedbe rješavanja prometa u mirovanju unutar središnjeg naselja nisu predmet ovih izmjena i dopuna, a traženi se zahtjev tipološki i programski ocjenjuje vrlo upitnim. |
| 16. | 27.02.2018. | **Županijska lučka uprava Krk**  Trg bana Josipa Jelačića 5  51500 Krk | **1)** Predlažu se izmjene granica lučkog područja kod Vele vode na granici s Brodogradilištem  **2)** Predlažu se izmjene granica lučkog područja kod Vele vode prema slici 1 (u prilogu izvješća)  **3)** Predlažu se izmjene granica lučkog područja na južnom dijelu LOJP-a prema slici 2 (u prilogu izvješća) | **Primjedba se ne prihvaća.**  Postojeće granice lučkog područja ocijenjene su zadovoljavajućim i funkcionalnim te ovim izmjenama Plana nije prepoznata potreba njihovih izmjena. |
| 17. | 27.02.2018. | **T. J. i P. M.**  49000 Krapina | Mole da se k.č. 5105/10 k.o. Punat prenamijeni i omogući gradnja kuće za odmor. | **Primjedba se ne prihvaća.**  Kriteriji i mogućnosti širenja građevinskih područja strogo su propisani Zakonom o prostornom uređenju (Narodne novine broj 153/13, 65/17) i Prostornim planom Primorsko-goranske županije (SN. PGŽ. broj 32/13). Osim navedenih zakonskih i podzakonskih akata tijekom ovih ID postavljen je jasan kriterij da se građevinsko područje može širiti primarno na katastarske čestice koje neposredno graniče s istim, uz primjenu drugih kontekstualnih kriterija infrastrukturne opremljenosti i dostupnosti te topografije područja. Mogući opseg i prijedlog širenja građevinskog područja fizionomski i tipološki je određen i ograničen na područje obrađeno stručnim rješenjem (prema članku 93. Zakona) koje ne uključuje područja i dijelove koji zbog fizičke izdvojenosti ne mogu biti dijelom jedinstvene cjeline područja nove urbanizacije. |
| 18. | 27.02.2018. | **F. D., F. J. i F. Ž.**  49000 Krapina | Mole da se na k.č. 5105/5, /12, /13 k.o. Punat omogući gradnja poslovno-stambene građevine u turističke svrhe. | **Primjedba se ne prihvaća.**  Kriteriji i mogućnosti širenja građevinskih područja strogo su propisani Zakonom o prostornom uređenju (Narodne novine broj 153/13, 65/17) i Prostornim planom Primorsko-goranske županije (SN. PGŽ. broj 32/13). Osim navedenih zakonskih i podzakonskih akata tijekom ovih ID postavljen je jasan kriterij da se građevinsko područje može širiti primarno na katastarske čestice koje neposredno graniče s istim, uz primjenu drugih kontekstualnih kriterija infrastrukturne opremljenosti i dostupnosti te topografije područja. Mogući opseg i prijedlog širenja građevinskog područja fizionomski i tipološki je određen i ograničen na područje obrađeno stručnim rješenjem (prema članku 93. Zakona) koje ne uključuje područja i dijelove koji zbog fizičke izdvojenosti ne mogu biti dijelom jedinstvene cjeline područja nove urbanizacije. |
| 19. | 27.02.2018. | **B. V.**  10000 Zagreb | Traži da se u prijedlog Prostornog plana ucrta prometnica OU 48 te da se što prije realizira. | **Primjedba nije predmet plana.**  Promet unutar naselja Punat definiran je UPU-om 3 – građevinsko područje naselja N1- Centralno naselje Punat. |
| 20. | 27.02.2018. | **Kereži-Odvjetnički ured** | K.č. 4995 k.o. Punat – predlaže se uvrštenje predmetne čestice u cijelosti u građevinsko područje naselja Punat kako bi se omogućio izravni pristup na put k.č. 4993/3 i 4994/3 k.o. Punat | **Primjedba se ne prihvaća.**  Opseg mogućeg širenja građevinskog područja utvrđen je Stručnom podlogom kao zaokružena programska, tipološka i fizionomska cjelina. Stav je stručnog izrađivača i nositelja izrade da se dodatna širenja građevinskog područja akceptiraju i analiziraju tek u sklopu nekih budućih izmjena prostornog plana. |
| 21. | 27.02.2018. | **Hrvatske vode**  **Vodnogospodarski odjel za slivove sjevernog Jadrana**  Đure Šporera 3  51000 Rijeka | **1)** kartografski prikaz 2b – nije obrađena odvodnja oborinskih voda  **2)** Obrazloženje  - nije dostupno cjelovito obrazloženje, nego samo točka 3.  - traže uvrštenje primjedbi iz ranijih dopisa na točke 3.2., 3.2.1. i 3.5.  **-** nisu obrađeni rizici od poplava uslijed nedovoljnog kapaciteta korita vodotoka i utvrđena odgovarajuća ograničenja  **-**pojasniti zadnju rečenicu kod obrade rizika od poplava mora  - u točku 3.7. dodati zaštitu od štetnog djelovanja voda  **3)** Odredbe  - u čl. 9. st. (3) dodati sustav uređenja vodotoka i voda  - primjedbe za čl. 13., 18., 97. nisu uvažene  - primjedbe za obrazloženje  **4)** kartografski prikaz 1 i 2b- primjedbe nisu uvažene  **5)** kartografski prikaz 3b- prisutan je pomak u odnosu na njihovu podlogu, nepotrebna podjela na bujice i vododerine; označiti koridor za nesmetan protok bujičnih voda u skladu s UPU 9 i UPU 8 | **Primjedba se djelomično prihvaća.**  Odvodnja oborinskih voda obrađena je u sklopu izrade urbanističkih planova uređenja u manjem planskom mjerilu, koji su izrađeni za sva građevinska područja u Općini Punat.  Ostale primjedbe ugrađene su u nacrt konačnog prijedloga Plana. |
| 22. | 27.02.2018. | **N. M.**  10000 Zagreb | U cilju unaprijeđenja turističke ponude predlaže da se poveća broj stambenih jedinica u stambenim zonama na više od tri jednice. (u vlasništvu podnositeljice k.č. 4796/6 k.o. Punat) | **Primjedba se ne prihvaća.**  Zajedničko opredjeljenje stručnog izrađivača i nositelja izrade plana je da bi se povećanjem broja stambenih jedinica otvorio prostor neželjenoj apartmanizaciji na području naselja Punat. |
| 23. | 27.02.2018. | **V. S.**  Kostrena | K.č. 4802/3 k.o. Punat – traži se prenamjena predmetne čestice iz sportsko-rekreacijske u stambenu zonu | **Primjedba se ne prihvaća.**  Opseg i mogućnosti korekcije građevinskih područja postavljeni su ciljano i samo na područje koje je precizno tipološki i fizionomski određeno i obrađeno stručnom podlogom (sukladno članku 93. Zakona). Širenje građevinskog područja na područje sportsko-rekreacijskih zona i njihovo reduciranje u prostoru ograničenja nije predmet ovih izmjena Plana. |
| 24. | 27.02.2018. | **N. Č.**  51521 Punat | K.č. 4802/2 k.o. Punat – traži se prenamjena predmetne čestice iz sportsko-rekreacijske u stambenu zonu | **Primjedba se ne prihvaća.**  Opseg i mogućnosti korekcije građevinskih područja postavljeni su ciljano i samo na područje koje je precizno tipološki i fizionomski određeno i obrađeno stručnom podlogom (sukladno članku 93. Zakona). Širenje građevinskog područja na područje sportsko-rekreacijskih zona i njihovo reduciranje u prostoru ograničenja nije predmet ovih izmjena Plana. |
| 25. | 27.02.2018. | **N. Č.**  51521 Punat | K.č. 5205/1 i 5205/3 k.o. Punat -traži se uvrštenje predmetne čestice u cijelosti u građevinsko područje i to u ugostiteljsko turističku ili stambenu zonu | **Primjedba se ne prihvaća.**  Kriteriji i mogućnosti širenja građevinskih područja strogo su propisani Zakonom o prostornom uređenju (Narodne novine broj 153/13, 65/17) i Prostornim planom Primorsko-goranske županije (SN. PGŽ. broj 32/13). Osim navedenih zakonskih i podzakonskih akata tijekom ovih ID postavljen je jasan kriterij da se građevinsko područje može širiti primarno na katastarske čestice koje neposredno graniče s istim, uz primjenu drugih kontekstualnih kriterija infrastrukturne opremljenosti i dostupnosti te topografije područja. Mogući opseg i prijedlog širenja građevinskog područja fizionomski i tipološki je određen i ograničen na područje obrađeno stručnim rješenjem (prema članku 93. Zakona) koje ne uključuje područja i dijelove koji zbog fizičke izdvojenosti ne mogu biti dijelom jedinstvene cjeline područja nove urbanizacije. |
| 26. | 27.02.2018. | **D. S.**  51521 Punat | K.č. 5205/2 k.o. Punat – traži se uvrštenje predmetne čestice u cijelosti u građevinsko područje i to u ugostiteljsko turističku ili stambenu zonu | **Primjedba se ne prihvaća.**  Kriteriji i mogućnosti širenja građevinskih područja strogo su propisani Zakonom o prostornom uređenju (Narodne novine broj 153/13, 65/17) i Prostornim planom Primorsko-goranske županije (SN. PGŽ. broj 32/13). Osim navedenih zakonskih i podzakonskih akata tijekom ovih ID postavljen je jasan kriterij da se građevinsko područje može širiti primarno na katastarske čestice koje neposredno graniče s istim, uz primjenu drugih kontekstualnih kriterija infrastrukturne opremljenosti i dostupnosti te topografije područja. Mogući opseg i prijedlog širenja građevinskog područja fizionomski i tipološki je određen i ograničen na područje obrađeno stručnim rješenjem (prema članku 93. Zakona) koje ne uključuje područja i dijelove koji zbog fizičke izdvojenosti ne mogu biti dijelom jedinstvene cjeline područja nove urbanizacije. |
| 27. | 27.02.2018. | **D. B.**  51521 Punat | **1)** Javna rasprava trebala je prema Odluci trajati 15 dana, a trajala je 8 dana  **2)** Zona poslovne namjene K2 nije udaljena više od 1000 m od obalne linije, što je u suprotnosti sa Zakonom  **3)** Lokalitet Kandija potrebno je posebno zaštititi radi vrijednih povijesno arheoloških lokaliteta na tom području  **4)** Za sve obiteljske kuće u nizu unutar povijesne jezgre potrebno je omogućiti 1-3 stana unutar svake jedinice | **Primjedba se djelomično prihvaća.**  **1)** **Primjedba se prihvaća.**  **2) Primjedba se ne prihvaća.**  Sukladno članku 47. Zakona o prostornom uređenju unutar pojasa od 1000m od obalne crte ne može se planirati proizvodna namjena. Obzirom da se ovim Planom planira samo poslovna, a ne i proizvodna zona isto nije u suprotnosti sa Zakonom.  **3)** **Primjedba se prihvaća.**  Skrećemo pozornost podnositelju da su u kartografskom prikazu 3a već naznačeni vrijedni arheološki lokaliteti.  **4)** **Primjedba se ne prihvaća**  Sukladno pozitivnim pravilima struke zadržava se odredba u članku 42f. koja glasi: „svaka jedinica niza ima jedan stan“. Iznimno je moguće u jednici niza zadržati postojeći broj stambenih jedinica.  Zajedničko opredjeljenje stručnog izrađivača i nositelja izrade plana je da bi se povećanjem broja stambenih jedinica otvorio prostor neželjenoj apartmanizaciji na području povijesne jezgre. |
| 28. | 27.02.2018. | **Konzervatorski odjel u Rijeci** | **1)** Predlažu se dopune i izmjene za Uvjete gradnje i rekonstrukcije unutar povijesne jezgre naselja Punat i Stara Baška  **2)** U kartografskom prikazu 3a ucrtati revidiranu granicu Ruralne cjeline naselja Punat, registrirane kao nepokretno kulturno dobro  **3)** Očuvati komunikaciju zaštitne šume Š2 s obalom kod površina T1a i T3a. | **Primjedba se djelomično prihvaća.**  **1)** **Primjedba se djelomično prihvaća.**  Prijedlog izmjena i dopuna ocjenjuje se vrijednim stručnim doprinosom dorade prijedloga Plana, te je isti u najvećem dijelu ugrađen u konačni prijedlog dokumenta koji se upućuje u dalju proceduru.  Sugestije u dijelu normiranja krovnih ploha prepuštene su nešto suvremenijem izričaju obzirom da današnje tehnologije predviđaju rješenja koja ocijenjujemo uklopivim i prihvatljivim u kontekst zaštićene povijesne jezgre.  **2)** **Primjedba se prihvaća.**  Izražavamo zadovoljstvo zbog denominacije Ruralne cjeline naselja Punat u kulturno-povijesnu cjelinu što smatramo da će doprinijeti daljem primjerenom urbanističkom razvoju ovog prostora.  **3)** **Primjedba se djelomično prihvaća.**  Obuhvat kampa već je definiran i priveden namjeni putem UPU-a 6. Komunikacija zaštitne šume s obalom razradit će se u tijeku izrade izmjena i dopuna UPU-a 6. |
| 29. | 28.02.2018. | **Javna ustanova Zavod za prostorno uređenje** | **1)** Daju se primjedbe i prijedlozi na Prijedlog Odredbi za provedbu Prostornog plana uređenja Punat.  **2)** Grafički dio  - kartografski prikaz 1. – brisati iz oznake označen simbol T1a  - označiti svjetlijom sivom bojom sva građevinska područja na svim kartografskim prikazima | **Primjedba se prihvaća.**  Primjedbe se prihvaćaju te će se tijekom dalje procedure na odgovarajući način ugraditi u cjelokupna planska rješenja korigiranog prijedloga plana. |
| 30. | 28.02.2018. | **REPUBLIKA HRVATSKA MINISTARSTVO ZAŠTITE OKOLIŠA I ENERGETIKE**  Radnička cesta 80  10000 Zagreb | **1)** Članak 18., stavak 1., točka 2. brisati alineju 2.  **2)** članak 77h, stavak 5. – dodati odredbu koja će se odnositi na obvezu očuvanja prirodnih šljunčanih plaža Stare Baške  **3)** članak 101. stavak 5. –korigirati prema primjedbi  Sa navedenim primjedbama na odgovarajući način uskladiti i kartografski dio. | **Primjedba se prihvaća.** |
| 31. | 28.02.2018. | **HEP ODS d.o.o. Elektroprimorje Rijeka**  Ulica V.C. Emina 2  51000 Rijeka | Suglasni su s prijedlogom Plana u dijelu koji se tiče elektroenergetske infrastrukture. | **Zahvaljemo na učešću u javnoj raspravi.** |
| 32. | 28.02.2018. | **Trgovačko Društvo „Švarča“ d.d.**  Mala Švarča 155  47 000 Karlovac  **Hotel „Omorika“ Punat**  Frankopanska bb  51 521 Punat | **1)** članak 32. – točka 2. riječi „ugostiteljski objekt“ zamijeniti sa „ugostiteljsko turistički objekt“; riječi „osim bazena površine 12m2“ brisati.  **2)** članak 33a. – brisati rečenicu vezanu uz rekonstrukciju hotela Park | **Primjedba se DJELOMIČNO prihvaća.**  **1) Primjedba se djelomično prihvaća**  Riječi „ugostiteljski objekt“ zamijenjene su rječima „ugostiteljsko-turistički objekt“. Dio primjedbe vezan uz bazene detaljnije će se proanalizirati planom užeg područja.  **2)** **Primjedba se prihvaća** |
| 33. | 02.03.2018. | **F. M.**  51 500 Krk | Moli da se područje sportsko-rekreacijske namjene R6b produži obalom i ispred zone C1 i C2, odnosno na cijeloj obali kampa. | **Primjedba se ne prihvaća**  Izmjena granica zona sportsko-rekreacijske namjene nije predmet ovih izmjena i dopuna Plana. |
| **KNJIGA PRIMJEDBI** | | | | |
| 34. | 26.02.2018. | **P. Ž.**  51 521 Punat | **1)** primjedba na UPU 11, zona K2  -jasnije odrediti što se smije graditi  -da li zona mora biti 1000 m od mora  - kako je riješen pristup zoni  -kis i kig i ostali parametri nedostaju  **2)** primjedba na članak 77b, 77d, 77g i – moli da se ostave odredbe | **Primjedba se djelomično prihvaća.**  **1)** **Primjedba se ne prihvaća.**  Mjere provedbe za predmetno područje ovim se Planom, iako konceptualno i tipološki vrlo jasne i određene, daju samo opisno dok će iste biti potpuno definirane tek pri izradi plana užeg područja (UPU 11).  Sukladno članku 47. Zakona o prostornom uređenju unutar pojasa od 1000m od obalne crte ne može se planirati proizvodna namjena. Obzirom da se ovim Planom planira samo poslovna, a ne i proizvodna zona isto nije u suprotnosti sa Zakonom.  **2)** **Primjedba se djelomično prihvaća.**  Odredbe članka 77g. zbog strukture gradnje izvan građevinskih područja prebačene su u članak 77l.  Odredbe članka 77b. i 77d. dijelom su ugrađene u članak 77j. |
| **PONOVLJENA JAVNA RASPRAVA** | | | | |
| 35. | 21.03.2018. | **Hrvatske vode**  **Vodnogospodarski odjel za slivove sjevernog Jadrana**  Đure Šporera 3  51000 Rijeka | Ponovljena primjedba pod rednim brojem 21. | **Primjedba se djelomično prihvaća.**  Odvodnja oborinskih voda obrađena je u sklopu izrade urbanističkih planova uređenja u manjem planskom mjerilu, koji su izrađeni za sva građevinska područja u Općini Punat.  Ostale primjedbe ugrađene su u nacrt konačnog prijedloga Plana. |
| 36. | 21.03.2018. | **OPćina Punat**  **Odbor za prostorno planiranje, komunalni sustav i zaštitu okoliša** | Traže da se u Prijedlogu III. izmjena i dopuna Prostornog plana Općine Punat najmanja površina za izgradnju na poljoprivrednom zemljištu poveća s 5.000 m2 na 10.000 m2. | **Primjedba se prihvaća.** |
| 37. | 26.03.2018. | **MUP**  **Sektor upravnih i inspekcijskih poslova** | Napominju da su već poslali pisana očitovanja 13.02.2008., 16.02.2008., 26.10.2009., 29.03.2010. i 02.01.2018., pa shodno tome nema više potrebe za ponovnim očitovanjem. | **Zahvaljemo na učešću u javnoj raspravi.** |
| 38. | 03.04.2018. | **N. B. i I. B.**  51521 Punat | Smatra da planirane lokacije reciklažnog dvorišta (uz njegovu građevinsku česticu) i reciklažnog dvorišta za građevinski otpad nisu prikladne jer smetaju postojećoj i planiranoj stambenoj izgradnji.  Smatra da reciklažno dvorište za građevinski materijal s meh. obradom mora biti obavezno izvan naselja i na daleko većoj parceli od 500 m2 iz razloga što će se sigurno stvarati buka i prašina kao i niz ostalih nuspojava | **Primjedba se ne prihvaća**  Zadržavaju se planirane lokacije reciklažnih dvorišta za koje će se mjere provedbe utvrditi planom užeg područja. Planirano reciklažno dvorište građevinskog otpada predviđa se samo za male količine otpada, u sklopu kojeg nije predviđeno drobljenje otpadnog građevinskog materijala pa se samim time neće stvarati buka i prašina. |
| 39. | 04.04.2018. | **L. O.**  51521 Punat | Moli da se k.č. 5080/1, 5079/3, 5079/4, 5079/1 i 5079/2 k.o. Punat uvrste u građevinsko područje naselja Punat. Po potrebi, radi formiranja funkcionalne građevinske površine, obuhvatiti i k.č. 5080/2 i neke čestice zapadno (u pravcu prema moru) u odnosu na gore navedene. | **Primjedba se prihvaća.** |
| 40. | 04.04.2018. | **F. M.**  51 500 Krk | Moli da se iskoristi ova izmjena i dopuna plana i ucrta novo planirana cesta za kamp „Plaj“.  Predlaže da se i prilikom izrade izmjena i dopuna UPU-a 6 ucrta ista nova prometnica. | **Primjedba se ne prihvaća.**  Širenje prometne mreže u dijelu na koji se referira podnisetelj nije predmet ovih izmjena i dopuna Plana. |
| 41. | 29.03.2018. | **REPUBLIKA HRVATSKA**  **MINISTARSTVO OBRANE ZAGREB**  **Služba za vojno graditeljstvo i energetsku učinkovitost** | Na području obuhvata Plana nema zona posebne namjene niti drugih zahtjeva vezano za zaštitu interesa obrane. | **Zahvaljemo na učešću u javnoj raspravi.** |
| **KNJIGA PRIMJEDBI** | | | | |
| 42. | 21.03.2018. | **N. O.**  Plavnička 6  51 521 Punat | Primjedba na poziciju poslovne zone koja je vidljiva s mora i s kopna jer je povišena i na strmini.  Predlaže da se smjesti iznad groblja (desno od predložene pozicije), u Veloj dragi ili u uvali desno od Little Eagle-a. | **Primjedba se ne prihvaća**  Iako se radi o vrijednom doprinosu privatne osobe u cilju zaštite javnog interesa na području planirane poslovne zone, treba naglasiti da su varijantna rješenja njene konačne pozicije bile predmetom analiza unutar izrade stručne podloge (sukladno čl. 93. Zakona) te je predložena lokacija ocijenjena najpovoljnijom. |

**3. Prilozi**

**4. Originalni primjerci primjedbi**